wannaphong/clean_thaiwikipedia huggingface dataset:
# เมาส์สปอตส์
เมาส์สปอร์ตส์ (, ตัวย่อ: mouz) เป็นองค์กรอีสปอร์ตมืออาชีพที่ตั้งอยู่ในประเทศเยอรมนี ประกอบด้วยหลากหลายทีมในหลากหลายเกม แต่เป็นที่รู้จักในเกมเคาน์เตอร์-สไตรก์: โกลบัลออฟเฟนซิฟมากที่สุด เมาส์สปอร์ตส์เป็นหนึ่งในผู้ก่อตั้ง G7 Teams ซึ่งเป็นสมาคมที่รวบรวมองค์กรอีสปอร์ตชั้นนำทั่วโลก

ปัจจุบันเมาส์สปอร์ตส์มีทีมสำหรับเกมต่อไปนี้: เคาน์เตอร์-สไตรก์: โกลบัลออฟเฟนซิฟ, สตาร์คราฟต์ 2, ฟีฟ่า, พาลาดินส์, ลีกออฟเลเจนด์, ฟอร์ตไนต์, สตรีทไฟเตอร์ V, เวนกลอรี่, อันเรียล ทัวร์นาเมนต์ 4, และร็อคเก็ต ลีก

 สมาชิกในปัจจุบัน 

 Counter-Strike: Global Offensive 
  ID ชื่อ หน้าที่ วันที่เข้าร่วม  chrisJ Chris de Jong Rifler/AWPer 2013-10-21  ropz Robin Kool Rifler (Lurker) 2017-04-12  karrigan Finn Andersen IGL/Rifler (Entry Fragger) 2019-03-14  woxic Özgur Eker AWPer 2019-03-14  frozen David Čerňanský Rifler (Entry Fragger) 2019-03-14  Rejin Allan Petersen Coach 2019-04-04

 StarCraft II 
 GabrieTimo l "HeRoMaRinE" Segat

 FIFA 
 Mario "elast1Cooo" Pflumm

 Street Fighter V 
 Benjamin "Problem X" Simon

 Paladins 
 Daniel "NTBees" Byrne
 Kuba "Andzejdudel" Danczuk
 Aleks "Alex" Suchev
 Espen "Sephicloud" Krispien
 Svetoslav "Bolka" Nikolov

 League of Legends 
+  ID ชื่อ หน้าที่ วันที่เข้าร่วมConjoPatrick JacobsBot Lane2018-05-30GistickNorman KaiserSupport2018-05-30niteArdian SpahiuMid Lane2018-10-02ObviousDennis SørensenJungle2018-10-02TolkinNiklot StüberTop Lane2018-10-02

 Fortnite 
 Philip "Surgetale" Robben
 Marvin "cRaBBLe" Willberg
 Tim "Moeps" Möbus
 Vlad "TheVs" Moroz

 Unreal Tournament 4 
 Dylan "Dylan`" Cunningham
 Sean "w)v" Butcher
 Mikael "znatch" Lindahl
 Aleksandr "s1aY" Volkov

 Rocket League 
  ID ชื่อ วันที่เข้าร่วม  Speed Jack Packwood-Clarke 2019-09-05  al0t Linus Möllergren 2019-01-10  kuxir97 Francesco Cinquemani 2019-09-05

 คนที่เคยเป็นสมาชิก 
+  ID ชื่อ วันที่เข้าร่วม วันที่ออก  Tigreee Maik Hoffmann 2018-07-30 2019-08-25Alex161Alex Ernst2018-07-302019-06-11SkylineKevin Carvalho2018-07-302019-01-10
# ไวตาเกเรยูไนเต็ด
ไวตาเกเรยูไนเต็ด  เป็นสโมสรฟุตบอลอาชีพ ตั้งอยู่ในนครไวตาเกเร นิวซีแลนด์ ปัจจุบันเล่นอยู่ในนิวซีแลนด์ฟุตบอลแชมเปียนชิป โดยไวตาเกเรยูไนเต็ดมีสโมสรคู่แข่งคือออกแลนด์ซิตี

อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ สรรเสริญ ลิ้มวัฒนะ
# พายุไต้ฝุ่นโนรู (พ.ศ. 2560)
พายุไต้ฝุ่นโนรู เป็นพายุไต้ฝุ่นหมายเลข 5 โดยเป็นพายุที่มีช่วงอายุยาวนานที่สุดเป็นอันดับที่สองในมหาสมุทรแปซิฟิกตะวันตก อันดับหนึ่งคือพายุเวนน์ใน พ.ศ. 2529 และเป็นพายุหมุนเขตร้อนที่รุนแรงที่สุดอันดับสองของฤดูพายุไต้ฝุ่นแปซิฟิก พ.ศ. 2560  โดยพายุโนรูได้เริ่มก่อตัวขึ้นในวันที่ 19 กรกฎาคม และทวีความรุนแรงขึ้นเรื่อย ๆ จนวันที่ 23 กรกฎาคม พายุโนรูมีความเร็วลมถึงระดับพายุไต้ฝุ่นและเป็นพายุไต้ฝุ่นลำดับแรกของฤดูพายุไต้ฝุ่นแปซิฟิก พ.ศ. 2560 ในวันที่ 28 กรกฎาคม พายุโนรูอ่อนกำลังลงเป็นพายุโซนร้อน จนในวันที่ 30 กรกฎาคม พายุโนรูเริ่มทวีความรุนแรงและเคลื่อนที่ไปทางทิศตะวันตกอย่างรวดเร็ว ท่ามกลางสภาพที่เอื้ออำนวย พายุไต้ฝุ่นโนรูทวีความรุนแรงอย่างรวดเร็วเป็นซูเปอร์ไต้ฝุ่นลูกแรกของฤดูกาลในวันที่ 31 กรกฎาคม ในช่วงต้นเดือนสิงหาคม พายุโนรูมีแนวโน้มอ่อนตัวลงเล็กน้อยในขณะที่โค้งไปทางตะวันตกเฉียงเหนือ หลังจากอยู่เหนือหมู่เกาะซัตสึนังก็อ่อนแรงลงเป็นพายุโซนร้อนอีกครั้งในวันที่ 5 สิงหาคมหลังจากนั้นพายุเริ่มมุ่งหน้าไปทางทิศตะวันออกเฉียงเหนือไปยังภูมิภาคคันไซของญี่ปุ่นและขึ้นฝั่งในจังหวัดวากายามะเมื่อวันที่ 7 สิงหาคม และสลายไปหนึ่งวันหลังจากนั้น

พายุไต้ฝุ่นโนรูส่งผลให้ผู้เสียชีวิตสองคนในจังหวัดคาโงชิมะ และสร้างความเสียหายคิดเป็นมูลค่าอย่างน้อย 100 ล้านดอลลาร์สหรัฐ (ค่าเงิน พ.ศ. 2560) ในประเทศญี่ปุ่น
# หนี้ภายนอก
หนี้ภายนอก  หรือ หนี้ต่างประเทศ  คือยอดรวมหนี้สินของภาครัฐและเอกชนที่ต้องชำระคืนแก่เจ้าหนี้ต่างชาติ ตรงข้ามกับหนี้ภายในซึ่งเป็นหนี้สินที่มีเจ้าหนี้เป็นบุคคลในประเทศ ยิ่งประเทศมีหนี้ภายนอกคิดเป็นสัดส่วนต่อจีดีพีสูงมากเท่าใดก็ยิ่งมีความเสี่ยงทางการเงินมากขึ้นเท่านั้น

โดยทั่วไป หนี้ภายนอกสามารถจำแนกแยกย่อยออกเป็นสี่ประเภท ได้แก่"IMF External Debt Statistics. Guide for Compilers and Users" pp. i-xvi & 1-3, 2003:
(1) หนี้สาธารณะและหนี้ที่รัฐบาลค้ำประกัน
(2) สินเชื่อปลอดค้ำประกันของภาคเอกชน
(3) เงินรับฝากที่ธนาคารกลาง
(4) หนี้ที่ติดค้างต่อกองทุนการเงินระหว่างประเทศ
# สุริยุปราคา 21 มิถุนายน พ.ศ. 2563
สุริยุปราคาวงแหวนเกิดขึ้นในวันที่ 21 มิถุนายน พ.ศ. 2563 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร

สภาพมองเห็นได้
ศูนย์กลางของคราสจะผ่านบางส่วนของทวีปแอฟริกา ได้แก่ สาธารณรัฐแอฟริกากลาง ประเทศคองโก และประเทศเอธิโอเปีย ในทวีปเอเชีย ได้แก่ ตอนใต้ของประเทศปากีสถาน ตอนเหนือของประเทศอินเดีย และประเทศจีน  ส่วนประเทศไทยเห็นสุริยุปราคาครั้งนี้เป็นสุริยุปราคาบางส่วนสุริยุปราคาและจันทรุปราคาในปี 2563

thumb|ภาพเคลื่อนไหวแสดงแนวคราส

อุปราคาที่เกี่ยวข้อง
อุปราคาในปี พ.ศ. 2563
จันทรุปราคาเงามัว 10 มกราคม พ.ศ. 2563
จันทรุปราคาเงามัว 5 มิถุนายน พ.ศ. 2563
สุริยุปราคาวงแหวน 21 มิถุนายน พ.ศ. 2563
จันทรุปราคาเงามัว 5 กรกฎาคม พ.ศ. 2563
จันทรุปราคาเงามัว 30 พฤศจิกายน พ.ศ. 2563
สุริยุปราคาเต็มดวง 14 ธันวาคม พ.ศ. 2563

ทีโซลคิเนกซ์
ก่อนหน้า: สุริยุปราคา 9 พฤษภาคม พ.ศ. 2556
ถัดไป: สุริยุปราคา 2 สิงหาคม พ.ศ. 2570

วงรอบครึ่งแซรอส
ก่อนหน้า: จันทรุปราคา 15 มิถุนายน พ.ศ. 2554
ถัดไป: จันทรุปราคา 26 มิถุนายน พ.ศ. 2572

ตริโตส
ก่อนหน้า: สุริยุปราคา 22 กรกฎาคม พ.ศ. 2552
ถัดไป: สุริยุปราคา 21 พฤษภาคม พ.ศ. 2574

ชุดแซรอสดวงอาทิตย์ 137
ก่อนหน้า: สุริยุปราคา 10 มิถุนายน พ.ศ. 2545
ถัดไป: สุริยุปราคา 2 กรกฎาคม พ.ศ. 2581

อีเนกซ์
ก่อนหน้า: สุริยุปราคา 11 กรกฎาคม พ.ศ. 2534
ถัดไป: สุริยุปราคา 31 พฤษภาคม พ.ศ. 2592

ชุดสาม
ก่อนหน้า: สุริยุปราคา 21 สิงหาคม พ.ศ. 2476
ถัดไป: สุริยุปราคา 23 เมษายน พ.ศ. 2650

สุริยุปราคา พ.ศ. 2561–2564

แซรอส 137

ชุดอีเนกซ์

ชุดเมตอน
# เนื้อเยื่อกล้ามเนื้อเรียบ
กล้ามเนื้อเรียบ (smooth muscle) เป็นกล้ามเนื้อที่ไม่มีลาย ซึ่งแตกต่างจากกล้ามเนื้อยึดกระดูก และกล้ามเนื้อหัวใจ กล้ามเนื้อเรียบประกอบด้วยเซลล์ที่มีลักษณะรูปร่างเป็นเซลล์ยาว ส่วนหัวและส่วนท้าย แหลมคล้ายรูปกระสวย แต่ละเซลล์มีนิวเคลียสอันเดียวอยู่ตรงกลางเซลล์กล้ามเนื้อเรียบพบอยู่ตาม อวัยวะภายในของร่างกาย เช่น ผนังหลอดอาหาร ผนังกระเพาะอาหาร ผนังลําไส้ผนังมดลูก กล้ามเนื้อหูรูดที่ ม่านตา การทํางานของกล้ามเนื้อเรียบอยู่นอกอํานาจจิตใจ ร่างกายไม่สามารถควบคุมได้ซึ่งถูกควบคุมโดย ระบบประสาทอัตโนมัติ

การทำงานของกล้ามเนื้อเรียบถูกกระตุ้นผ่านระบบประสาทอัตโนมัติทั้งสองระบบในทิศทางตรงกันข้ามกับเนื้อเยื่อชนิดอื่นๆ กล่าวคือ เมื่อระบบประสาทซิมพาเทติก (Sympathetic) ทำงานจะเกิดการเปลี่ยนแปลงหลายอย่าง เช่น การคลายตัวของกล้ามเนื้อเรียบ แต่เมื่อระบบพาราซิมพาเทติก (Parasympathetic) ทำงาน กล้ามเนื้อจะตอบสนองด้วยมีการหดตัวของกล้ามเนื้อเรียบนั่นเอง เนื่องจากกล้ามเนื้อเรียบมีหลอดเหลือดมาเลี้ยงน้อยกว่า จึงทำให้เกิดการหดตัวได้ช้ากว่ากล้ามเนื้อลาย นอกจากนี้กล้ามเนื้อเรียบยังตอบสนองต่อสารเคมีจากภายนอกบางชนิด และสารสื่อประสาทที่ร่างกายผลิตออกมา เช่น เอพิเนฟรีน (Epinephrine)

 ชนิดของกล้ามเนื้อเรียบ 
กล้ามเนื้อเรียบสามารถแบ่งออกเป็น 2 กลุ่มใหญ่ๆ ได้ตามอวัยวะที่พบ และโครงสร้างหลักที่ใช้นำกระแสประสาท ดังนี้

 กล้ามเนื้อเรียบของอวัยวะภายใน (Visceral smooth muscle) เซลล์ของกล้ามเนื้อเรียบชนิดนี้เชื่อมต่อกันด้วยช่องเล็กๆ (Nexus or tight junction) ชนิดพิเศษที่มีความต้านทานไฟฟ้าต่ำ จึงยินยิมให้มีการเหนี่ยวนำกระแสไฟฟ้าจากเซลล์ข้างเคียงได้ง่าย ด้วยเหตุนี้เซลล์ชนิดนี้จึงมีเส้นประสาทเพื่อนำหน้าที่ส่งผ่านกระแสประสาทไม่มากซึ่งต่างจากกล้ามเนื้อลาย
 กล้ามเนื้อเรียบที่มีเส้นประสาทมาเลี้ยงจำนวนมากเหมือนกล้ามเนื้อลาย (Multiunit smooth muscle) กล้ามเนื้อชนิดนี้พบได้น้อยมากในร่างกาย เชื่อกันว่ามีเพียงประมาณ 1 % เท่านั้น กล้ามเนื้อเรียบชนิดนี้ไม่มีช่องพิเศษที่ช่วยส่งผ่านกระแสไฟฟ้า แต่ละเซลล์จึงต้องอาศัยการสั่งการจากเส้นประสาท อย่างไรก็ตาม กล้ามเนื้อเรียบชนิดนี้ยังคงทำงานนอกเหนืออำนาจจิตใจของมนุษย์ พบได้ที่ม่านตา และกล้ามเนื้อที่ควบคุมการลุกชันของขนบริเวณผิวหนัง เป็นต้น

 หน้าที่ของกล้ามเนื้อเรียบ 
กล้ามเนื้อเรียบมีคุณสมบัติพิเศษหลักสองชนิด คือสามารถปรับตัวได้ตามแรงยืด (Plasticity) การหดตัวได้เอง (Automaticity) และกล้ามเนื้อลายในบางอวัยวะมีเซลล์กลุ่มพิเศษที่สามารถก่อให้เกิดจังหวะ (Pace maker) ซึ่งสามารถผลิตกระแสไฟฟ้ามากระตุ้นให้กล้ามเนื้อเรียบบริเวณใกล้เคียงหดตัวเป็นจังหวะแบบอัตโนมัติได้ อย่างไรก็ตาม ดังที่ได้อธิบายไปข้างต้นว่ากล้ามเนื้อเรียบนั้นเป็นองค์ประกอบอวัยวะภายในเกือบทุกชนิด จึงมีหน้าที่เฉพาะที่แตกต่างกันมาก จึงขอยกตัวอย่างที่ทำให้เห็นภาพชัดเจนและเข้าใจง่าย ดังนี้

 ควบคุมการทำงานของหลอดอาหารทำให้การกลืนอาหารเป็นไปอย่างปกติ
 ปรับขนาดของทางเดินหายใจ เพื่อควบคุมการส่งผ่านอากาศไปยังปอด และส่งต่ออกซิเจนไปยังส่วนต่างๆ ของร่างกาย
 ปรับขนาดของหลอดเลือดเพื่อควบคุมการไหลเวียนของเลือดไปทั่วทั้งร่างกาย และควบคุมความดันในร่างกาย
 ควบคุมการบีบตัวของลำไส้ทำให้ระบบย่อยอาหาร
 ควบคุมการปรับตัวของรูม่านตา
 การปรับขนาดเลนส์ตา

ดังที่ได้อธิบายไว้ข้างต้นจะเห็นว่า การทำงานของกล้ามเนื้อเรียบอย่างปกติมีความสำคัญต่อระบบต่างๆ ของร่างกายเป็นอย่างมาก การทำความเข้าใจถึงหน้าที่ของกล้ามเนื้อลายชนิดต่างๆ อาจจะเป็นประโยชน์อย่างมาก เพื่อช่วยให้สังเกตอาการผผิดปกติที่เกิดขึ้นกับร่างกายhttps://www.honestdocs.co/smooth-muscle
# เทศบาลตำบลแม่จัน
เทศบาลตำบลแม่จัน สามารถหมายถึง
 เทศบาลตำบลแม่จัน อำเภอแม่จัน จังหวัดเชียงราย
 เทศบาลตำบลแม่จัน อำเภออุ้มผาง จังหวัดตาก

แม่จัน
# ไปชีญุชดาออร์ตา
ไปชีญุชดาออร์ตา  เป็นอาหารดั้งเดิมชนิดหนึ่งในตำรับอาหารโปรตุเกส ชื่ออาหารแปลตามตัวอักษรได้ว่า "ปลาน้อยจากสวนผัก" เนื่องจากมีลักษณะคล้ายปลาตัวเล็ก ๆ ที่มีสีสันสดใสPeixinhos da Horta อาหารชนิดนี้ได้รับการนำเข้าสู่ญี่ปุ่นโดยนักเผยแผ่ศาสนาคณะเยสุอิตในคริสต์ศตวรรษที่ 16 และมีวิวัฒนาการไปเป็นเท็มปูระในที่สุด

 การเตรียม 
โดยทั่วไปมักเตรียมไปชีญุชดาออร์ตาโดยลวกถั่วแขกฝักแบนให้พอสุก ก่อนนำไปชุบแป้งทอดที่ทำจากแป้งสาลีผสมกับไข่ จากนั้นนำไปทอดในน้ำมันท่วม นอกจากนี้ยังอาจใช้ผักอื่น ๆ เช่น พริกหวาน แคร์รอต มะเขือม่วง ซูคีนี
# โอลิเวอร์ เฮวิไซด์
โอลิเวอร์ เฮวิไซด์ (, 18 พฤษภาคม ค.ศ. 1850 – 3 กุมภาพันธ์ ค.ศ. 1925) เป็นวิศวกรไฟฟ้า นักคณิตศาสตร์และนักฟิสิกส์ชาวอังกฤษ เฮวิไซด์ประยุกต์จำนวนเชิงซ้อนเพื่อใช้ในการศึกษาเครือข่ายไฟฟ้า คิดค้นวิธีแก้สมการเชิงอนุพันธ์ และปรับปรุงสมการของแมกซ์เวลล์ในส่วนของแรงแม่เหล็กไฟฟ้าและฟลักซ์พลังงาน นอกจากนี้เขายังเป็นหนึ่งในผู้คิดค้นแคลคูลัสเวกเตอร์ซึ่งใช้กันอย่างแพร่หลายในวิชาฟิสิกส์และวิศวกรรมศาสตร์

เฮวิไซด์เกิดในปี ค.ศ. 1850 ที่เมืองแคมเดนซึ่งในขณะนั้นอยู่ในมณฑลมิดเดิลเซ็กส์ เฮวิไซด์ในวัยเด็กมีสุขภาพไม่แข็งแรงและมีปัญหาทางการได้ยิน เมื่ออายุ 13 ปี เขาเรียนที่โรงเรียน Camden House Grammar School แต่ภายหลังต้องออกจากโรงเรียนเนื่องจากครอบครัวมีปัญหาด้านการเงินBruce J. Hunt (1991) The Maxwellians, Cornell University Press  ต่อมาชาลส์ วีตสตัน ผู้มีศักดิ์เป็นลุงส่งเฮวิไซด์ไปทำงานที่บริษัทโทรเลขของเขาเองที่เมืองนิวคาสเซิล 2 ปีต่อมา เฮวิไซด์ทำงานที่บริษัทโทรเลขเกรตนอร์เธิร์นและเขียนบทความลงวารสารวิชาการ Philosophical Magazine ในปี ค.ศ. 1873 เฮวิไซด์ได้อ่านศาสตรนิพนธ์ว่าด้วยไฟฟ้าและความเป็นแม่เหล็ก (A Treatise on Electricity and Magnetism) ของเจมส์ เคลิร์ก แมกซ์เวลล์ ก่อนจะทำการศึกษาเพิ่มเติมจนได้ telegrapher's equations สมการที่ว่าด้วยแรงดันไฟฟ้าและกระแสไฟฟ้าในสายส่งสัญญาณ

ระหว่าง ค.ศ. 1880–1902 เฮวิไซด์มีผลงานด้านฟิสิกส์และคณิตศาสตร์หลายอย่าง เช่น จดสิทธิบัตรสายโคแอ็กเชียล ซึ่งเป็นสายส่งสัญญาณที่แกนกลางประกอบด้วยตัวนำไฟฟ้า 2 ชนิด ปรับปรุงสมการของแมกซ์เวลล์ด้วยเวกเตอร์Bruce J. Hunt (1991) The Maxwellians, chapter 5 and appendix, Cornell University Press พัฒนาแคลคูลัสเชิงตัวดำเนินการที่คล้ายคลึงกับการแปลงลาปลาส เพื่อใช้แก้สมการเชิงอนุพันธ์เชิงเส้น คิดค้นแคลคูลัสเวกเตอร์ที่มีบทบาทสำคัญในการศึกษาพลศาสตร์ของไหล สนามแม่เหล็กไฟฟ้าและสนามความโน้มถ่วง และทำนายถึงชั้นเคนเนลลี–เฮวิไซด์ ซึ่งเป็นชั้นหนึ่งของไอโอโนสเฟียร์ที่อยู่เหนือพื้นโลกราว 90–150 กิโลเมตร ชั้นดังกล่าวได้รับการพิสูจน์ว่ามีอยู่จริงโดยเอ็ดเวิร์ด วิกเตอร์ แอปเพิลตัน และทำให้แอปเพิลตันได้รับรางวัลโนเบลสาขาฟิสิกส์ในปี ค.ศ. 1947

ช่วงบั้นปลายชีวิต เฮวิไซด์มีพฤติกรรมแปลกประหลาด เช่น ไม่พบปะผู้คน ทาเล็บสีชมพูและใช้แผ่นหินแกรนิตแทนเฟอร์นิเจอร์ในบ้าน เขาเสียชีวิตจากอาการบาดเจ็บจากการตกบันไดในปี ค.ศ. 1925 ที่เมืองทอร์คีย์ มณฑลเดวอน
# นีกอลา อาแปร์
นีกอลา อาแปร์  เป็นชาวฝรั่งเศสผู้คิดค้นกรรมวิธีการถนอมอาหารด้วยบรรจุภัณฑ์กระป๋อง ซึ่งเขาอธิบายว่าเป็นกรรมวิธีที่สามารถถนอมอาหารได้ทุกประเภท เขาได้รับการยกย่องว่าเป็น "บิดาแห่งการบรรจุกระป๋อง"

อาแปร์เป็นพ่อครัวและคนทำลูกกวาดในกรุงปารีสตั้งแต่ ค.ศ. 1784 ต่อมาใน ค.ศ. 1795 เขาเริ่มทดสอบและคิดค้นวิธีถนอมอาหาร ทั้งซุป พืชผัก น้ำผลไม้ เยลลี่ แยม น้ำเชื่อม และผลิตภัณฑ์จากนม เขานำอาหารเหล่านี้ใส่ไว้ในขวดโหลแก้ว ปิดปากด้วยจุกไม้ก๊อกและป้ายด้วยขี้ผึ้ง จากนั้นจึงนำไปจุ่มในน้ำเดือด

ใน ค.ศ. 1800 จักรพรรดินโปเลียนเสนอเงินรางวัล 12,000 ฟรังก์ให้ใครก็ตามที่คิดค้นวิธีถนอมอาหารแบบใหม่ได้ ใน ค.ศ. 1806 อาแปร์นำขวดแก้วบรรจุอาหารต่าง ๆ ที่เขาถนอมไว้ออกมาแสดงที่งานนิทรรศการผลิตภัณฑ์อุตสาหกรรมฝรั่งเศส  แต่กลับไม่ชนะและไม่ได้รับเงินรางวัลใด ๆ ต่อมาใน ค.ศ. 1810 กระทรวงมหาดไทยฝรั่งเศสเสนอเงิน 12,000 ฟรังก์ให้อาแปร์ โดยมีเงื่อนไขว่าเขาต้องเผยแพร่กรรมวิธีถนอมอาหารนี้แก่สาธารณชน อาแปร์ยอมรับและตีพิมพ์หนังสือเพื่ออธิบายกรรมวิธีดังกล่าวในปีนั้นเอง หนังสือของเขามีชื่อว่า ศิลปะการถนอมเนื้อสัตว์และพืชผัก  ตีพิมพ์ครั้งแรกจำนวน 200 เล่ม

ลาแมซงอาแปร์  ในเมืองมาซีใกล้กับกรุงปารีส กลายเป็นโรงงานบรรจุอาหารลงขวดแห่งแรกในโลก นับเป็นเวลาหลายปีก่อนที่หลุยส์ ปาสเตอร์ จะพิสูจน์ได้ว่าความร้อนสามารถฆ่าแบคทีเรีย กรรมวิธีถนอมอาหารของอาแปร์ได้จุดประกายให้เกิดธุรกิจถนอมอาหารหลากหลายชนิดในบรรจุภัณฑ์ปิด กรรมวิธีถนอมอาหารของเขาแพร่หลายไปอย่างรวดเร็วมาก ในปีเดียวกับที่เขาตีพิมพ์หนังสือนั้นเอง พ่อค้าชาวอังกฤษนามว่าปีเตอร์ ดูแรนด์ (Peter Durand) ได้นำกรรมวิธีนี้ไปใช้แต่เปลี่ยนบรรจุภัณฑ์เป็นกระป๋องแทน
# ไข่คน
ไข่คน หรือ ไข่กวน  คืออาหารที่ทำจากไข่ (ปกติจะใช้ไข่ไก่) คนหรือตีให้เข้ากันบนกระทะที่ใช้ความร้อนต่ำ มีส่วนผสมของเกลือ เนยและส่วนผสมอื่นในบางครั้ง

 การตระเตรียม 
ไข่เป็นสิ่งสำคัญในการทำไข่คน"How To Make Perfect Scrambled Eggs - 3 ways". Jamie Oliver. YouTube. Retrieved August 21, 2017. แต่มักจะใส่เกลือและส่วนผสมอื่น ๆ เช่น น้ำ นม เนย ไชฟ์  ครีมหรือบางสูตรอาจใส่แครมแฟร็ช  ครีมเปรี้ยวหรือเนยแข็งขูด การโรยด้วยพริกไทยดำถูกใช้เป็นส่วนผสมในบางสูตรไข่จะถูกตอกลงในชาม ใส่เกลือ พริกไทย ผสมเข้าด้วยกันโดยการคนหรือใช้ตะกร้อตีไข่ บางสูตรอาจตอกไข่ลงในกระทะร้อนโดยตรงพร้อมกับตีไข่ขาวและไข่แดงเข้าด้วยกันขณะที่ทำอาหาร เพื่อให้ได้ผลลัพธ์ที่เข้ากันและเสร็จเร็วยิ่งขึ้นจะใส่ส่วนผสมเพิ่มความข้นหนืด เช่น แป้งข้าวโพด แป้งมันฝรั่งหรือแป้งชนิดอื่นทำให้สามารถทำอาหารได้เร็วขึ้นและลดความเสี่ยงจากการใช้เวลาทำอาหารนานเกินไปแม้ว่าจะใช้เนยน้อยลงก็ตาม การใส่นมหรือน้ำลงในส่วนผสมจะทำให้รสชาติจางลงและเป็นสาเหตุที่ทำให้ไข่แห้งเร็วขึ้นเมื่อได้รับความร้อนเพราะนมหรือน้ำทำให้ไข่เจือจางลง
thumb|left|การตระเตรียมในกระทะ
ส่วนผสมสามารถเทลงในกระทะร้อนที่มีเนยละลายหรือน้ำมันซึ่งจะทำให้ส่วนผสมเริ่มจับตัว ลดความร้อนลงและคนไข่ในขณะที่กำลังทำอาหารซึ่งจะทำให้ไข่มีเนื้อละเอียด นุ่มและแทบจะไม่มีรอยไหม้เหมือนกับแพนเค้กหรือไข่เจียว การใช้กระทะท้องแบนจะช่วยให้ไข่ไม่มีรอยไหม้ การตีไข่อย่างต่อเนื่องและไม่ปล่อยให้เนื้อไข่ติดกระทะ ไข่จะกักเก็บอุณหภูมิในกระทะที่ประมาณจุดเดือดของน้ำจนกว่าจะจับตัวเป็นก้อน

เมื่อส่วนผสมที่เป็นของเหลวเริ่มจับตัว ใส่ส่วนผสมเพิ่มเติม เช่น แฮม สมุนไพร ชีสหรือครีม โดยอาจคนด้วยความร้อนต่ำจนผสมเข้าด้วยกัน ไข่จะยังไม่สุกมากเมื่อนำออกจากเตา แต่ไข่ยังคงสุกได้ด้วยความร้อนที่มีอยู่ในตัว ถ้ามีของเหลวใด ๆ ไหลออกจากไข่ (กระบวนการวุ้นหดตัวแยกน้ำ) แสดงว่ายังไม่สุก สุกเกินไปหรือใส่ผักที่มีน้ำอยู่มาก

ไข่คนสามารถทำด้วยเตาไมโครเวฟได้ และสามารถตระเตรียมโดยใช้การทำอาหารแบบซู-วีด  ซึ่งทำให้ได้เนื้อสัมผัสที่นุ่มเหมือนครีมแบบดั้งเดิมและทำในบางช่วงในระหว่างการทำอาหารเท่านั้น Heston Blumenthal at home: Scrambled eggs with brown butter เทคนิคการทำไข่คนเนื้อครีมอีกวิธีคือใช้ท่ออบไข่ด้วยเนยจากก้านปล่อยไอน้ำ  ที่อยู่ในเครื่องทำกาแฟ

 รูปแบบการเสิร์ฟ 
thumb|ไข่คนพร้อมกับเบคอนและแพนเค้ก
ไข่คนในชุดอาหารเช้ามักจะมาพร้อมกับขนมปังปิ้ง เบคอน แซลมอนรมควัน แฮชบราวน์ ข้าวโพด แพนเค้ก แฮม หรือไส้กรอก เครื่องปรุงอาหารที่นิยมเสิร์ฟพร้อมกับไข่คนคือซอสมะเขือเทศ ซอสร้อน และซอสวุร์สเตอร์เชอร์
# เอเอฟซีแชมเปียนส์ลีก 2020 รอบคัดเลือกเพลย์ออฟ
เอเอฟซีแชมเปียนส์ลีก 2020 รอบคัดเลือกเพลย์ออฟ จัดตั้งแต่วันที่ 14 ถึง 28 มกราคม ค.ศ. 2020. โดยมีทั้งหมด 28 ทีมเข้าร่วมการแข่งขันในการคัดเลือกเพลย์ออฟที่จะตัดสินหาแปดทีมจาก 32 ทีมในรอบแบ่งกลุ่มของ เอเอฟซีแชมเปียนส์ลีก 2020.

ทีม
28 ทีมต่อไปนี้, แบ่งออกเป็นสองโซน (โซนตะวันตกและโซนตะวันออก) จะได้ผ่านเข้าสู่รอบคัดเลือกเพลย์ออฟ ซึ่งประกอบไปด้วยสามรอบ:
8 ทีม เป็นทีมที่รออยู่ในรอบคัดเลือกรอบ 1
12 ทีม เป็นทีมที่รออยู่ในรอบคัดเลือกรอบ 2
8 ทีม เป็นทีมที่รออยู่ในรอบเพลย์ออฟ

โซนทีมที่ได้เล่นใน รอบเพลย์ออฟทีมที่ได้เล่นใน รอบคัดเลือกรอบ 2ทีมที่ได้เล่นใน รอบคัดเลือกรอบ 1โซนตะวันตก อัลอัยน์
 อัลอะฮ์ลี
 อัลไซลียา
 อัล-รายยาน เอสเตกลาล
 ชาห์ร โคโดร
 โลโคโมทีพ ทาชเคนต์
 บุนยอดกอร์
 อัล-ซอว์ราอา
 อิสติคลอล เชนไน ซิตี
 อัล-ไฟซาลี
 อัล-คูเวต
 อัล-ริฟฟาโซนตะวันออก เอฟซีโซล
 เซี่ยงไฮ้ เอสไอพีจี
 เอฟซี โตเกียว
 ญี่ปุ่น 4 เมลเบิร์นวิกตอรี
 การท่าเรือ
 บุรีรัมย์ ยูไนเต็ด
 เคดาห์
 ไต้ โป
 นครโฮจิมินห์ เซเรส–เนกรอส
 ทัมปิเนสโรเวอร์
 บาหลี ยูไนเต็ด
 ชาน ยูไนเต็ด

รูปแบบการแข่งขัน

ในรอบคัดเลือกเพลย์ออฟ แต่ละคู่จะลงเล่นแบบนัดเดียว ในกรณีจำเป็น (มีการเสมอกัน) จะต่อเวลาพิเศษและดวลลูกโทษเพื่อตัดสินหาทีมผู้ชนะในกรณีที่จำเป็น (อ้างอิงบทความที่ 9.2). ผู้ชนะของแต่ละคู่ในรอบเพลย์ออฟจะได้ผ่านเข้าสู่รอบแบ่งกลุ่มโดยอัตโนมัติ ผู้แพ้ทั้งหมดในแต่ละรอบที่มาจากสมาคมกับช่องทางการเพลย์ออฟเท่านั้นจะได้ผ่านเข้าสู่เอเอฟซีคัพ 2020 รอบแบ่งกลุ่ม

ตารางการแข่งขัน
ตารางการแข่งขันของแต่ละรอบมีดังต่อไปนี้.

รอบวันแข่งขันรอบคัดเลือกรอบ 114 มกราคม 2563รอบคัดเลือกรอบ 221 มกราคม 2563รอบเพลย์ออฟ28 มกราคม 2563

สายการแข่งขัน

สายการแข่งขันของรอบคัดเลือกเพลย์ออฟสำหรับแต่ละโซนเป็นการกำหนดขึ้นโดยเอเอฟซีซึ่งขึ้นอยู่กับอันดับสมาคมของแต่ละทีม โดยทีมที่มาจากสมาคมที่มีอันดับสูงกว่าจะได้เป็นเจ้าภาพสำหรับนัดนั้น, โดยได้รับการประกาศอย่างเป็นทางการโดยเอเอฟซีก่อนที่จะถึงรอบแบ่งกลุ่มในวันที่ 10 ธันวาคม ค.ศ. 2019 แต่ละทีมที่มาจากสมาคมเดียวกันจะไม่สามารถจัดวางอยู่ในรอบเพลย์ออฟคู่เดียวกันได้.

เพลย์ออฟ โซนตะวันตก 1
 อัลอัยน์ จะได้ผ่านเข้าสู่กลุ่ม ดี.

เพลย์ออฟ โซนตะวันตก 2
 อัลอะฮ์ลี จะได้ผ่านเข้าสู่กลุ่ม เอ.

เพลย์ออฟ โซนตะวันตก 3
 ชาห์ร โคโดร จะได้ผ่านเข้าสู่กลุ่ม บี (ตัดสินใจโดยการจับสลากรอบแบ่งกลุ่ม).

เพลย์ออฟ โซนตะวันตก 4
 เอสเตกลาล จะได้ผ่านเข้าสู่กลุ่ม เอ (ตัดสินใจโดยการจับสลากรอบแบ่งกลุ่ม).

เพลย์ออฟ โซนตะวันออก 1
 เอฟซีโซล จะได้ผ่านเข้าสู่กลุ่ม อี.

เพลย์ออฟ โซนตะวันออก 2
 Shanghai SIPG จะได้ผ่านเข้าสู่กลุ่ม เอช.

เพลย์ออฟ โซนตะวันออก 3
 FC Tokyo จะได้ผ่านเข้าสู่กลุ่ม เอฟ.

เพลย์ออฟ โซนตะวันออก 4
 เมลเบิร์นวิกตอรี จะได้ผ่านเข้าสู่กลุ่ม อี.

รอบคัดเลือกรอบ 1
สรุปผลการแข่งขัน
ทั้งหมด 8 ทีมที่ลงเล่นในรอบคัดเลือกรอบ 1.

|+โซนตะวันตก

|+โซนตะวันออก

โซนตะวันตก

โซนตะวันออก

รอบคัดเลือกรอบ 2
สรุปผลการแข่งขัน
ทั้งหมด 16 ทีมที่ลงเล่นในรอบคัดเลือกรอบ 2: สิบสองทีมที่เข้าสู่ในรอบนี้ และสี่ทีมผู้ชนะของรอบคัดเลือกรอบ 1.

|+โซนตะวันตก

|+โซนตะวันออก

โซนตะวันตก

โซนตะวันออก

รอบเพลย์ออฟ
สรุปผลการแข่งขัน
ทั้งหมด 16 ทีมที่ลงเล่นในรอบเพลยืออฟ: แปดทีมที่เข้าสู่ในรอบนี้ และแปดทีมผู้ชนะของรอบคัดเลือกรอบ 2.

|+โซนตะวันตก

|+โซนตะวันออก

โซนตะวันตก

โซนตะวันออก

หมายเหตุ
# ไฮง์เคิล
โรงอากาศยานไฮง์เคิล  เป็นบริษัทผู้ผลิตอากาศยานของเยอรมนี ถูกก่อตั้งโดยแอ็นสท์ ไฮง์เคิล มีชื่อเสียงจากการผลิตเครื่องบินทิ้งระเบิดให้แก่กองทัพอากาศเยอรมันในสงครามโลกครั้งที่สอง นอกจากนี้ ยังมีส่วนในการคิดค้นจรวดเชื้อเพลิงเหลว และสามารถสร้างเครื่องบินเฮ 178 ซึ่งเป็นเครื่องบินเทอร์โบเจ็ทแบบแรกของโลก ถือเป็นก้าวสำคัญในประวัติศาสตร์โลก

thumb|260px|การผลิตเครื่อง เฮ 111 ซึ่งเป็นรุ่นที่ผลิตมากสุดของไฮง์เคิล
นายแอ็นสท์ ไฮง์เคิล อดีตหัวหน้าฝ่ายออกแบบอากาศยานในสงครามโลกครั้งที่หนึ่ง ก่อตั้งโรงอากาศยานไฮง์เคิลก่อตั้งในปีค.ศ. 1922 ที่เมืองวาร์เนอมึนเดอ ภายหลังเยอรมนีได้รับการผ่อนปรณข้อบังคับด้านการเดินอากาศจากผลของสนธิสัญญาแวร์ซาย ในช่วงแรก บริษัทพุ่งเป้าไปที่ลูกค้าต่างประเทศเป็นหลัก อาทิสวีเดนและญี่ปุ่น"Japanese-German relations, 1895-1945", Christian W. Spang, Rolf-Harald Wippich. Routledge, 2006. , . Retrieved March 16, 2010. อากาศยานแบบแรกของบริษัทไฮง์เคิลคือรุ่น เฮ 70 บลิทซ์ ซึ่งทำจากโลหะทั้งลำและใช้เครื่องยนต์เดี่ยว เครื่องบินรุ่นนี้ถูกใช้เป็นเครื่องบินไปรษณีย์ของการไปรษณีย์อากาศเยอรมันในปีค.ศ. 1932 ถือเป็นเครื่องบินขนส่งไปรษณีย์ที่เร็วที่สุด เครื่องบินรุ่นต่อมาของบริษัทคือรุ่น เฮ 111 โดพเพิล-บลิทซ์ ซึ่งถูกใช้งานเป็นเครื่องบินทิ้งระเบิดแบบหลักในช่วงสงครามโลกครั้งที่สอง

ภายหลังสงคราม บริษัทไฮง์เคิลยังเคยผลิตรถยนต์จิ๋วรุ่น Heinkel Kabine, รถสกูตเตอร์รุ่น Heinkel Tourist ตลอดจนรถจักรยานยนต์ 50 ซีซีรุ่น Moped
# ฐิติ นาครทรรพ
นาวาอากาศตรี ฐิติ นาครทรรพ อดีตเลขาธิการพรรคสามัคคีธรรม เป็นบิดาของนาวาอากาศเอก อนุดิษฐ์ นาครทรรพ อดีตรัฐมนตรีหลายกระทรวง"อนุดิษฐ์"กับการเข็นฝันพท.ยุคใหม่

 ประวัติ 
ฐิติ นาครทรรพ เป็นบุตรของนายอ้วน นาครทรรพ มีพี่น้องคือ ปราโมทย์ นาครทรรพ อดีตแกนนำกลุ่มพันธมิตรฯ นิตินัย นาครทรรพ อดีต ส.ส.หนองคาย ฐิติสมรสกับนางสุมาลี นาครทรรพ (นามสกุลเดิม: นานา เป็นน้องสาวของนายเล็ก นานา) มีบุตร 6 คน หนึ่งในนั้นคือ นาวาอากาศเอก อนุดิษฐ์ นาครทรรพ อดีตรัฐมนตรีหลายกระทรวง และนางสาวชมพูนุท นาครทรรพ อดีตผู้สมัคร ส.ส.หนองคาย พรรคประชาธิปัตย์ครอบครัวการเมือง “นาครทรรพ” พ่อ-ลูกชาย-ลูกสาว “3คน3พรรค”

 การทำงาน 
ฐิติ นาครทรรพ รับราชการเป็นทหารอากาศ และมีความสนิทสนมกับ พลอากาศเอก เกษตร โรจนนิล ผู้บัญชาการทหารอากาศ ต่อมาได้ร่วมประกาศจัดตั้งพรรคการเมืองขึ้นใหม่ ในช่วงแรกเรียกกันติดปากว่า “พรรคทหาร” กระทั่งได้ชื่อว่า “พรรคสามัคคีธรรม” ในที่สุดในทันทีที่นายณรงค์ วงศ์วรรณ พ้นจากการถูกอายัดทรัพย์ ก็ได้รับเลือกให้เป็นหัวหน้าพรรคสามัคคีธรรม

ซึ่งพรรคสามัคคีธรรม ได้จัดตั้งขึ้นตาม รัฐธรรมนูญแห่งราชอาณาจักรไทย พุทธศักราช 2534 เป็นลำดับที่ 30/2535 เมื่อวันที่ 3 มกราคม พ.ศ. 2535 และเขาได้รับตำแหน่งเลขาธิการพรรค

ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 เขาในฐานะเขาธิการพรรคสามัคคีธรรม สามารถทำให้พรรคได้ ส.ส. ถึง 79 ที่นั่ง เป็นอันดับที่ 1 และสนับสนุนพลเอก สุจินดา คราประยูร เป็นนายกรัฐมนตรีได้
# เจมส์ การ์เนอร์
เจมส์ เดวิด การ์เนอร์ (เกิดวันที่ 13 มีนาคม ค.ศ. 2001) เป็นนักฟุตบอลชาวอังกฤษ ปัจจุบันเล่นในตำแหน่งกองกลางให้แก่เอฟเวอร์ตัน ในพรีเมียร์ลีก 

การ์เนอร์ได้เข้าร่วมทีมเยาวชนของแมนเชสเตอร์ยูไนเต็ดในรุ่นอายุไม่เกิน 8 ปี ในวันที่ 27 กุมภาพันธ์ ค.ศ. 2019 การ์เนอร์ลงเล่นให้แก่ทีมชุดใหญ่เป็นครั้งแรก โดยลงเล่นในนาทีที่ 90 แทนที่แฟรจี ในเกมลีกนัดที่บุกไปชนะคริสตัลพาเลซ 3–1 ต่อมาในวันที่ 15 มีนาคม ค.ศ. 2019 การ์เนอร์ได้ต่อสัญญากับสโมสรไปจนถึงเดือนมิถุนายน ค.ศ. 2022 ต่อมาในวันที่ 24 ตุลาคม ค.ศ. 2019 เขาได้ลงเล่นในเกมยุโรปเป็นครั้งแรก ในนัดที่เปิดบ้านเอาชนะปาร์ตีซานในยูโรปาลีก

การ์เนอร์เป็นกัปตันของทีมชาติอังกฤษรุ่นอายุไม่เกิน 17 ปี ในการแข่งขันฟุตบอลเยาวชนชิงแชมป์แห่งชาติยุโรป 2018
# ค่ายกักกันปวาซอฟ
ปวาซอฟ หรือ กรากุฟ-ปวาซอฟ เป็นค่ายแรงงานและค่ายกักกันของนาซีเยอรมันที่ถูกสร้างขึ้นโดยหน่วยเอ็สเอ็สในปวาซอฟ ชานเมืองทางใต้ของกรากุฟ (ปัจจุบันคือส่วนหนึ่งของอำเภอปอดกูแช) ไม่นานหลังจากเยอรมันเข้ารุกรานโปแลนด์และต่อมาก็ได้มีการก่อตั้งอำเภอเขตปกครองสามัญกึ่งอาณานิคมข้ามเขตโปแลนด์กลาง-ใต้ที่ถูกยึดครอง
# เทศบาลตำบลท่างิ้ว
เทศบาลตำบลท่างิ้ว สามารถหมายถึง
 เทศบาลตำบลท่างิ้ว อำเภอห้วยยอด จังหวัดตรัง
 เทศบาลตำบลท่างิ้ว อำเภอเมืองนครศรีธรรมราช จังหวัดนครศรีธรรมราช

ท่างิ้ว
# การประเมินข่าวกรอง
การประเมินข่าวกรอง  คือการพัฒนาการคาดการณ์พฤติกรรม หรือหลักสูตรการปฏิบัติที่แนะนำต่อความเป็นผู้นำขององค์กร ซึ่งขึ้นอยู่กับช่วงกว้างของสารสนเทศที่เปิดเผยและแอบแฝง การประเมินพัฒนาขึ้นเพื่อตอบสนองความต้องการประกาศภาวะผู้นำเพื่อแจ้งการตัดสินใจ การประเมินอาจดำเนินการในนามของรัฐ, การทหาร หรือองค์กรการค้าที่มีช่วงของแหล่งข้อมูลที่มีให้สำหรับแต่ละหน่วย

การประเมินข่าวกรองตรวจสอบข้อมูลที่มีอยู่ และการประเมินก่อนหน้าสำหรับความเกี่ยวข้องและใช้ได้ในขณะนี้ ในกรณีที่ต้องการข้อมูลเพิ่มเติม นักวิเคราะห์อาจบริหารงานการรวบรวม

ส่วนข่าวกรองศึกษาเป็นสาขาวิชาการที่เกี่ยวข้องกับการประเมินข่าวกรอง โดยเฉพาะอย่างยิ่งที่เกี่ยวข้องกับความสัมพันธ์ระหว่างประเทศและวิทยาการทหาร

 กระบวนการ 
thumb|วงรอบข่าวกรอง

การประเมินข่าวกรองขึ้นอยู่กับความต้องการหรือความจำเป็นของผู้ใช้ ซึ่งอาจเป็นความต้องการตายตัว หรือปรับให้เหมาะกับสถานการณ์เฉพาะ หรือหนังสือขอข้อมูลเพิ่มเติม (RFI) "ความต้องการ" จะถูกส่งต่อไปยังหน่วยงานประเมินและดำเนินการผ่านวงรอบข่าวกรอง ซึ่งเป็นวิธีการที่มีโครงสร้างในการตอบสนองต่อหนังสือขอข้อมูลเพิ่มเติม

หนังสือขอข้อมูลเพิ่มเติมอาจระบุว่าผู้ร้องขอต้องการใช้ในรูปแบบใด
# หลอดเลือดแดงเล็ก
หลอดเลือดแดงเล็ก หรือ หลอดเลือดแดงจิ๋ว  เป็นหลอดเลือดเส้นผ่านศูนย์กลางขนาดเล็กในระบบไหลเวียนเลือด ที่ยื่นและแตกแขนงออกจากหลอดเลือดแดงและนำไปสู่หลอดเลือดฝอย

หลอดเลือดแดงเล็กมีผนังเป็นกล้ามเนื้อ (มักเป็นกล้ามเนื้อเรียบเพียงหนึ่งชั้นจนไปถึงสองชั้น) และเป็นจุดแรก ๆ ในการเกิดแรงต้านของหลอดเลือด การเปลี่ยนแปลงความดันเลือดและความเร็วของการไหลของเลือดที่มากที่สุดเกิดขึ้นที่จุดเปลี่ยนผ่านจากหลอดเลือดแดงเล็กไปยังหลอดเลือดฝอย

 ความสำคัญทางคลินิก 
thumb|299x299px|การลดลงของเส้นผ่านศูนย์กลางของหลอดเลือดแดงเล็ก
เส้นผ่านศูนย์กลางของหลอดเลือดแดงเล็กจะลดลงตามอายุ และเมื่อสัมผัสกับมลพิษทางอากาศ พยาธิสภาพที่จำกัดการไหลเวียนของเลือด เช่น การตีบ จะเพิ่มค่าแรงต้านส่วนปลายทั้งหมด (total peripheral resistance) และนำไปสู่ความดันโลหิตสูง

 หลอดเลือดแดงแข็ง 

โรคหลอดเลือดแดงแข็งเป็นคำที่ใช้สำหรับการแข็งตัวของผนังหลอดเลือดแดงเล็ก อาจเกิดจากการสร้างความยืดหยุ่นจากไฟบริโนเจนมีปริมาณลดลง ร่วมกับการเปลี่ยนแปลงของอายุ หรือความดันโลหิตสูง